proxectonos/corpus_dominio_legal_administrativo_tmp huggingface dataset:
ORDE do 19 de decembro de 2003 pola que se convocan axudas á paralización definitiva de buques pesqueiros.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/12/2003

A Orde do 28 de novembro de 2000 pola que se establecen as bases e condicións e se regula o procedemento de concesión de axudas á paralización definitiva de buques pesqueiros prevé que as convocatorias anuais se rexerán polas bases e condicións establecidas na dita orde.
A Lei de orzamentos xerais da Comunidade Autónoma para o ano 2003 prevé que o prazo de presentación de solicitudes de axudas non será inferior ó de corenta días hábiles.
Por outra banda, unha vez aprobado o proxecto de orzamentos xerais para o ano 2004 polo Consello da Xunta, cabe esta convocatoria axustada ó previsto para a tramitación anticipada de expedientes de gasto.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas á paralización definitiva de buques pesqueiros con porto base en Galicia, que se rexerán polas bases e condicións e de acordo co procedemento establecido na Orde do 28 de novembro de 2000 (DOG do 20 de decembro); o prazo de presentación de solicitudes, de acordo co artigo 43 da vixente Lei de orzamentos xerais da Comunidade Autónoma, será o de corenta días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subvencións concederanse con cargo ó próximo exercicio, de acordo coa normativa reguladora da tramitación anticipada de gasto, e condicionada a súa eficacia á existencia de crédito axustado e suficiente unha vez aprobado o orzamento.
As axudas serán con cargo á aplicación 2004.
12.03.614B.770.1 e cun importe de 2.963.088 euros, sen prexuízo de que se lle adicionen os remanentes que puideran existir de convocatorias anteriores.
Disposicións transitorias
Primeira.-Con efectos nesta convocatoria, exímese do requisito de presenta-los documentos de autorización a que se refire o artigo 14º A) letra d) da Orde do 28-11-2000, conxuntamente coa solicitude, debendo facelo coa documentación para o pagamento.
Segunda.-Para os buques de menos de doce metros de eslora total, e nesta convocatoria, o prazo para a materialización establecido no parágrafo primeiro do artigo 22º da orde reguladora redúcese a tres meses.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de decembro de 2003.
Enrique César López Veiga
Conselleiro de Pesca e Asuntos Marítimos
ORDE do 17 de decembro de 2003 pola que se fixa o prezo de venda ó público da publicación: El consumo de drogas en Galicia VII.
CONSELLERÍA DE SANIDADE — III. OUTRAS DISPOSICIÓNS — 30/12/2003

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada pola Consellería de Sanidade e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 17 de decembro de 2003.
José María Hernández Cochón
Conselleiro de Sanidade
ANEXO
El consumo de drogas en Galicia VII: 15 euros.
ORDE do 17 de decembro de 2003 pola que se fixa o prezo de venda ó público da publicación: Estudio sobre resistencias de mycobacterium tuberculosis en Galicia e recomendacións de manexo.
CONSELLERÍA DE SANIDADE — III. OUTRAS DISPOSICIÓNS — 30/12/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada pola Consellería de Sanidade e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 17 de decembro de 2003.
José María Hernández Cochón
Conselleiro de Sanidade
ANEXO
Estudio sobre resistencias de mycobacterium tuberculosis en Galicia e recomendacións de manexo: 6 euros.
ORDE do 18 de decembro de 2003 pola que se fixa o prezo de venda ó público da publicación: Conxunto mínimo básico de datos-hospitais de agudos do Servicio Galego de Saúde-resultados bienio 2001/2002.
CONSELLERÍA DE SANIDADE — III. OUTRAS DISPOSICIÓNS — 30/12/2003

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 18 de decembro de 2003.
José María Hernández Cochón
Conselleiro de Sanidade
ANEXO
Conxunto mínimo básico de datos-hospitais de agudos do Servicio Galego de Saúde-resultados bienio 2001/2002: 37 euros.
ORDE do 10 de decembro de 2003 pola que se fixa o prezo de venda ó público da publicación: Xestión de calidade no aprovisionamento sanitario: guía para a aplicación da norma UNE-EN ISO 9001:2000, (encadernación rústica e wir-o).
CONSELLERÍA DE SANIDADE — III. OUTRAS DISPOSICIÓNS — 30/12/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de selo caso, con IVE incluído.
Santiago de Compostela, 10 de decembro de 2003.
José María Hernández Cochón
Conselleiro de Sanidade
ANEXO
Xestión de calidade no aprovisionamento sanitario: guía para a plicación da norma UNE-EN ISO 9001:2000, (encadernación rústica e wir-o): 15 euros.
RESOLUCIÓN do 16 de decembro de 2003 pola que se publica o tipo de xuro de referencia para o primeiro semestre de 2004 para as operacións acollidas ó programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/12/2003

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o primeiro semestre de 2004 para as operacións acollidas ó programa de préstamos para financiar proxectos emprendedores na Comunidade Autónoma de Galicia será o 2,224%.
Santiago de Compostela, 16 de decembro de 2003.
Margarita Rodríguez Rama
Directora xeral do Instituto Galego
de Promoción Económica
RESOLUCIÓN do 16 de decembro de 2003 pola que se publica o tipo de xuro de referencia para o primeiro semestre de 2004 para as operacións acollidas ó programa de préstamos para financiar produccións audiovisuais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/12/2003

Mediante Resolución do 26 de abril de 2002 publicouse o programa de préstamos para financiar produccións audiovisuais na Comunidade Autónoma de Galicia (DOG nº 87, do 7 de maio).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o primeiro semestre de 2004 para as operacións acollidas
ó programa de préstamos para financiar produccións audiovisuais na Comunidade Autónoma de Galicia será o 2,224%.
Santiago de Compostela, 16 de decembro de 2003.
Margarita Rodríguez Rama
Directora xeral do Instituto Galego
de Promoción Económica
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 12 de decembro de 2003 pola que se establecen axudas periódicas de prevención e apoio a familias para a integración do menor.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 23/12/2003

Advertido erro na devandita orde publicada no Diario Oficial de Galicia número 244, do mércores, día 17 de decembro de 2003, cómpre face-la seguinte corrección:
-Na páxina 15.494 na marxe dereita, despois do primeiro parágrafo, onde di: «Disposicións derradeiras», debe dicir: «Disposicións adicionais».
RESOLUCIÓN do 19 de decembro de 2003, da Dirección Xeral de Xustiza, pola que se amplía o cadro de persoal do servicio de garda dos xulgados de instrucción da Coruña.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 23/12/2003

A Lei 17/1980, pola que se establece o réxime retributivo dos funcionarios da Administración de xustiza, faculta no seu artigo 13 -modificado pola Lei 42/1994 e a Lei 13/1996, ámbalas dúas de medidas fiscais, administrativas e da orde social- os ministerios de Economía e Facenda e de Xustiza, conxuntamente, e logo do informe do Consello Xeral do Poder Xudicial, para fixa-lo réxime e a contía do complemento de destino do dito colectivo.
En desenvolvemento desta previsión, a Orde ministerial (Presidencia) nº 1417/2003, do 3 de xuño, regulou as retribucións complementarias por servicio de garda do persoal ó servicio da Administración de xustiza.
O parágrafo cuarto do punto décimo sexto desta orde ministerial faculta o director xeral de Relacións coa Administración de Xustiza ou órgano equivalente das comunidades autónomas que teñan asumida a xestión de funcións e servicios na materia, para modificar, atendendo ás necesidades do servicio e ás circunstancias especiais que concorran en determinados partidos xudiciais e tralo acordo coas organizacións sindicais máis representativas, o número de funcionarios que presten o servicio de garda.
En consideración á carga de traballo que afecta o xulgado en funcións de garda na cidade da Coruña, de acordo coas organizacións sindicais presentes na mesa sectorial do persoal ó servicio da Administración de xustiza dependente da Comunidade Autónoma de Galicia, e en virtude do establecido no artigo 20.1º do Estatuto de autonomía de Galicia, en relación co Real decreto 2397/1996, sobre transferencia a esta comunidade de medios para o servicio da Administración de xustiza, no artigo 272 da LOPX e no artigo 7 do Decreto 226/2003, do 11 de abril, polo que se establece a estructura orgánica da Consellería de Xustiza, Interior e Administración Local, esta dirección xeral
ACORDA:
1. No partido xudicial da Coruña, ampliar en dous funcionarios máis o cadro de persoal dos corpos de oficiais, auxiliares e axentes do xulgado de instrucción que integran a quenda de servicio de garda, en relación coa prevista no punto sétimo da Orde ministerial (Presidencia) nº 1417/2003, do 3 de xuño, pola que se regulan as retribucións por servicios de garda do persoal ó servicio da Administración de xustiza.
Disposición final
Única.-A ampliación do cadro de persoal de garda acordada nesta resolución será efectiva a partir do día seguinte ó de publicación desta resolución no Diario Oficial de Galicia.
Santiago de Compostela, 19 de decembro de 2003.
Juan José Martín Álvarez
Director xeral Justicia
CONSELLERÍA DE FAMILIA, XUVENTUDE, DEPORTE E
VOLUNTARIADO
RESOLUCIÓN do 17 de decembro de 2003, da Presidencia do Consello Consultivo de Galicia, pola que se fai público o acordo plenario polo que se establece o número, distribución de asuntos e composición das seccións do Consello Consultivo de Galicia para o ano 2004.
CONSELLO CONSULTIVO DE GALICIA — III. OUTRAS DISPOSICIÓNS — 31/12/2003

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia esta presidencia
RESOLVE:
Facer público o acordo plenario do 17 de decembro de 2003 do Consello Consultivo de Galicia, polo que se establecen o número, distribución de asuntos e composición das seccións do devandito Consello Consultivo para 2004, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e nos artigos 16 e 18 do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia na súa reunión do día 17 de decembro de 2003,
ACORDA:
1. Establece-lo número e composición das seccións do Consello Consultivo de Galicia en relación coas solicitudes de dictames correspondentes ó ano 2004 da forma seguinte:
Sección primeira:
Presidente: José Antonio García Caridad.
Vocais: Pablo Moure Mariño.
Antonio Carro Fernández-Valmayor.
José Luis de la Torre Nieto.
Secretaria: Mª José Quintana Acebo.
Sección segunda:
Presidente: José Mª Gómez y Díaz-Castroverde.
Vocais: Antonio Carro Fernández-Valmayor.
José Luis de la Torre Nieto.
Secretario: Constantino Alvarellos Galve
2. A distribución de asuntos entre elas efectuarase por quenda alternativa segundo a orde de entrada da solicitude de dictames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 17 de decembro de 2003.
José Antonio García Caridad
Presidente do Consello Consultivo de Galicia
RESOLUCIÓN do 5 de decembro de 2003, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Foz, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 31/12/2003

Examinada a adaptación dos estatutos da Confraría de Pescadores de Foz ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 6 de setembro de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Foz que consta de 94 artigos, unha disposición adicional, unha derrogatoria, e unha derradeira (62 páxinas), inscribila no Rexistro de Confrarías e das súas federacións no folio 34 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 5 de decembro de 2003.
P.D. ( Orde 27-5-2002)
Eduardo Suárez Campo
Subdirector xeral de Ensino e Desenvolvemento Pesqueiro
CORRECCIÓN de erros.-Resolución do 23 setembro de 2003 pola que se adxudican as bolsas para estadías no estranxeiro e en centros españois situados fóra da Comunidade Autónoma convocadas na Orde do 19 de maio de 2003 (Diario Oficial de Galicia do 26 de maio), pola que se convocan as bolsas correspondentes a diversas accións de formación de investigadores do Programa de Recursos Humanos do Plan Galego de Investigación, Desenvolvemento e Innovación Tecnolóxica para o ano 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 31/12/2003

Advertidos erros na devandita resolución publicada no Diario Oficial de Galicia número 189, do
martes, día 30 de setembro de 2003, cómpre face-las seguintes correccións:
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 18 de novembro de 2003 pola que se declara a alienabilidade dunha caseta de legoeiros situada no p.k. 64 da estrada C-553, termo municipal da Pobra do Brollón (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/12/2003

Polo Decreto 291/2003, do 4 de xuño (DOG nº 124, do 27 de xuño), desafectouse un inmoble da Comunidade Autónoma de Galicia transferido en virtude do Real decreto 3317/1982, do 24 de xullo (BOE nº 291, do 4 de decembro), modificado polo Real decreto 2708/1983, do 21 de setembro (BOE nº 255, do 25 de outubro), sobre transferencias de funcións e servicios da Administración do Estado á Comunidade Autónoma de Galicia en materia de estradas.
Unha vez obtida a inscrición no correspondente Rexistro da Propiedade do ben inmoble a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do ben inmoble que se describe a continuación:
Inmoble situado no punto quilométrico 64 da estrada C-533 da Gudiña a Lalín, no termo municipal da Pobra do Brollón (Lugo), dunha superficie aproximada de 1.060 m. Sobre este predio construíuse unha caseta de legoeiro dunha superficie aproximada de 127m. Estrema ó norte, con Isabel Rego Valcárcel; ó sur, con Gerardo Rego Álvarez; ó leste, coa estrada C-533 da Gudiña a Lalín e ó oeste, con máis de José Rego de la Fuente.
Está inscrito no Rexistro da Propiedade de Quiroga, no tomo 222, libro 86 da Pobra do Brollón, folio 214, predio nº 8098, inscrición 1ª. Referencias catastrais 000200800PH 30F0001FS e 27047A041006880000SM.
Santiago de Compostela, 18 de novembro de 2003.
José Antonio Orza Fernández
Conselleiro de Economía e Facenda
ORDE do 3 de decembro de 2003 pola que se declara a alienabilidade dunha parcela situada no p.k. 52,800 da estrada AC-241, da Ponte Ulla a Pontevea, no termo municipal de Vedra (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/12/2003

Polo Decreto 229/2003, do 11 de abril (DOG nº 81, do 28 de abril), desafectouse, entre outros, un inmoble da Comunidade Autónoma de Galicia, situado en Vedra (A Coruña), transferido en virtude do Real decreto 3317/1982, do 24 de xullo (BOE nº 291, do 4 de decembro), modificado polo Real decreto 2708/1983, do 21 de setembro (BOE nº 255, do 25 de outubro), sobre transferencias de funcións e servicios da Administración do Estado á Comunidade Autónoma de Galicia en materia de estradas.
Unha vez obtida a inscrición no correspondente Rexistro da Propiedade do ben inmoble a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do ben inmoble que se describe a continuación:
Predio rústico, situado no punto quilométrico 52,800 da estrada AC-241, da Ponte Ulla a Pontevea, marxe dereita, no termo municipal de Vedra (A Coruña), dunha superficie aproximada de 112 m. Estrema: ó norte, ó leste e ó oeste, con predio de María del Carmen Carrillo López, e ó sur, coa estrada AC-241 da Ponte Ulla a Pontevea.
Está inscrito no Rexistro da Propiedade número 1 de Santiago de Compostela, no tomo 1421, libro 127 do Concello de Vedra, folio 32, predio número 13.633, inscrición 1ª. Referencia catastral 150900000050702077KG.
A parcela descrita valórase en mil cento vinteoito euros con noventa e seis céntimos (1.128,96 euros).
Santiago de Compostela, 3 de decembro de 2003.
José Antonio Orza Fernández
Conselleiro de Economía e Facenda
ORDE do 19 de novembro de 2003 pola que se lle autoriza a ampliación dunha unidade ó centro privado de educación especial Menela de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/12/2003

Examinado o expediente presentado polo centro privado de educación especial Menela de Vigo (Pontevedra), no que solicita autorización para a ampliación dunha unidade no devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 334/1985, do 6 de marzo, de ordenación da educación especial (BOE do 16); a Orde ministerial do 30 de xaneiro de 1986 (BOE do 4 de febreiro); o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio (DOG
do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizarlle a ampliación dunha unidade ó centro privado de educación especial Menela de Vigo (Pontevedra), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 19 de novembro de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Alcabre.
Enderezo: Camiño da Veiguiña, 17.
Denominación: centro privado de educación especial Menela.
Titular: Fundación Menela.
Código do centro: 36015998.
Composición resultante:
Centro de educación especial: 8 unidades (Autistas).
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Orde do 12 de agosto de 2003 pola que se convocan os Premios Galicia de Comunicación 2003.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/12/2003

Advertido erro na citada orde, publicada no DOG nº 166, do xoves 28 de agosto de 2003, é necesario face-la oportuna corrección:
Na páxina 10.982, anexo I, base segunda, onde di: «Os Premios Galicia de Comunicación 2003, dotados cada un deles coa contía de seis mil doce (6.012 A) euros, serán seis:», deberá dicir: «Os Premios Galicia de Comunicación 2003, dotados cada un deles coa contía de seis mil doce (6.012 A) euros, excluída no seu caso, a retención que legalmente corresponda, serán seis:».
ORDE do 9 de decembro de 2003 pola que se reclasifican determinadas fundacións e se adscriben ós departamentos da Xunta de Galicia competentes para o exercicio do seu protectorado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/12/2003

Por Decreto da Presidencia 280/2003, do 17 de xuño, modifícase a estructura orgánica da Xunta de Galicia, e por Decreto 23/2003, do 20 de xaneiro, fíxase a estructura orgánica dos departamentos da Xunta de Galicia.
Esta normativa fixa unha distribución competencial distinta á existente ata ese momento que aconsella a reclasificación de determinadas fundacións e a conseguinte modificación da súa adscrición ás distintas consellerías, para os efectos do exercicio do seu protectorado
Na súa virtude, logo de acordo da Comisión de Secretarios Xerais na súa reunión do vintecinco de novembro de dous mil tres,
DISPOÑO:
Artigo 1º
1. Reclasifícanse por razón do seu obxecto e adscríbense á Consellería de Asuntos Sociais, Emprego e Relacións Laborais as fundacións Forem, Galfor, Mestre Mateo, Inladi, Ronsel, Milenio, Magistra, Emprende, Laboral da Pizarra, Forga e Érguete Integración; anteriormente baixo o protectorado da antiga Consellería de Familia, Promoción do Emprego, Muller e Xuventude.
2. Así mesmo tamén se reclasifican por razón do seu obxecto e se adcriben á Consellería de Asuntos Sociais, Emprego e Relacións Laborais as fundacións Fontelco, Elco, Santelco, Edelmiro Otero Calvo, Orelco, Eulogio Gómez Franqueira, Paz e Solidaridade e Prevención de Riscos Laborais.
Anteriormente baixo o protectorado da antiga Consellería de Xustiza, Interior e Relacións Laborais.
Artigo 2º
Reclasifícase por razón do seu obxecto e adscríbese a Consellería de Familia, Xuventude, Deporte e Voluntariado a Fundación Provincial Banco de Alimentos, anteriormente baixo o protectorado da antiga Consellería de Asuntos Sociais.
Disposicións derradeiras
Primeira.-Facúltase a Secretaría Xeral da Consellería da Presidencia, Relacións Institucionais e Administración Pública para que instrumente o disposto nesta orde.
Segunda.-Esta orde entrará en vigor o día seguinte, ó da súa publicación no Diario Oficial de Galicia.
Santiago de Compostela, nove de decembro de dous mil tres.
Jaime Pita Varela
Conselleiro da Presidencia, Relacións
Institucionais e Administración Pública
DECRETO 445/2003, do 18 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado Plan Galicia: acondicionamento da estrada AC-414 Carballo-Malpica de Bergantiños, treito: Buño-Malpica de Bergantiños. (Clave AC/03/010.01.2).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/12/2003

Con data do 15 de decembro do 2003 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado Plan Galicia: acondicionamento da estrada AC-414 Carballo-Malpica de Bergantiños, treito: Buño-Malpica de Bergantiños (clave AC/03/010.01.2).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran substancialmente as súas condicións de circulación e, ó mesmo tempo, con tal actuación conséguese avanzar no cumprimento dos obxectivos do Plan de dinamización económica, Plan Galicia aprobado polo Consello da Xunta o 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia, e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día dezaoito de decembro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado Plan Galicia: acondicionamento da estrada AC-414 Carballo-Malpica de Bergantiños, treito: Buño-Malpica de Bergantiños (clave AC/03/010.01.2)
Santiago de Compostela, dezaoito de decembro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial,
Obras Públicas e Vivenda
DECRETO 446/2003, do 26 de decembro, polo que se autoriza a Consellería de Economía e Facenda para o non exercicio de determinados dereitos de contido económico que lle corresponden como accionista da Sociedade Galega do Medioambiente, S.A.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/12/2003

A Sociedade Galega do Medioambiente, S.A. (Sogama) foi creada polo Decreto 111/1992, do 11 de abril, e constituída mediante escritura pública o 14 de maio de 1992. O seu obxecto social recollido no artigo 2 dos seus estatutos sociais consiste fundamentalmente na construcción e explotación dun complexo ambiental en Cerceda (A Coruña), estacións de transferencia, unha planta de reciclaxe, tratamento e elaboración de combustible, unha planta de coxeneración de enerxía eléctrica e unha planta termoeléctrica.
Para financiar estes investimentos do proxecto, Sogama vén de incrementa-los seus recursos propios
mediante a subscrición dun préstamo subordinado, así como mediante a adxudicación dun contrato de financiamento a longo prazo por un importe máximo de 125 millóns de euros. Esta operación prevé un compromiso de socios de non exercer determinados dereitos económicos coa finalidade de acada-las mellores condicións financeiras, en custo e en prazo para a operación de financiamento.
A Administración autonómica de Galicia, suxeita para a adopción de decisións ós procedementos legalmente establecidos, debe adaptarse no presente caso ó disposto no artigo 22.1º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, que establece que non se poderá transixir sobre os dereitos da Facenda da Comunidade, senón mediante decreto acordado polo Consello da Xunta de Galicia.
De conformidade co disposto nos artigos 45 e seguintes da Lei 3/1985, do 12 de abril, do patrimonio da Comunidade autónoma de Galicia, e no artigo 110 do Decreto 50/1989, do 9 de marzo, polo que se aproba o regulamento que a desenvolve e, en consecuencia, por proposta do conselleiro de Economía e Facenda, logo da deliberación do Consello da Xunta de Galicia, na súa reunión do día vinteseis de decembro de dous mil tres,
DISPOÑO:
Artigo único.-Acórdase acepta-lo compromiso de non exercer determinados dereitos de contido económico, nos termos descritos no pacto de accionistas, que lle corresponden á Comunidade Autónoma como socio na Sociedade Galega do Medioambiente, S.A.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteseis de decembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 398/2003, do 4 de novembro, polo que se acorda encargar do despacho de asuntos da Consellería de Sanidade, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 05/11/2003

Con motivo da viaxe do conselleiro de Sanidade, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 5 de novembro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, catro de novembro de dous mil tres.
Manuel Fraga Iribarne
Presidente
CORRECCIÓN de erros.-Resolución do 9 de xuño de 2003 pola que se convocan dous cursos de formación en materia de consumo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 04/11/2003

Advertido erro na citada resolución, publicada no Diario Oficial de Galicia número 122, do 25 de xuño de 2003, cómpre face-la seguinte corrección:
Na páxina 8.390, no anexo I do Curso de garantías e publicidade, no parágrafo 3.5. Número de prazas, onde di «25» debe dicir «50».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 27 de outubro de 2003 pola que se modifica a clasificación de determinadas fundacións e a súa adscrición ó departamento da Xunta de Galicia competente para o exercicio do seu protectorado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/11/2003

Por Decreto da Presidencia 280/2003, do 17 de xuño, modifícase a estructura orgánica da Xunta de Galicia e por Decreto 23/2003, do 20 de xaneiro, fíxase a estructura orgánica dos departamentos da Xunta de Galicia.
Esta normativa fixa unha distribución competencial distinta á existente ata ese momento que aconsella a reclasificación de determinadas fundacións e a conseguinte modificación na súa adscrición ás distintas consellerías para efectos do exercicio do seu protectorado.
Na súa virtude, e logo de acordo da Comisión de Secretarios Xerais, na súa reunión de data vinteún de outubro de dous mil tres,
DISPOÑO:
Artigo único.-Clasifícanse como de interese deportivo e adscríbense á Consellería de Familia, Xuventude, Deporte e Voluntariado as fundacións relacionadas no anexo I.
Disposicións derradeiras
Primeira.-Facúltase a secretaria xeral da Consellería da Presidencia, Relacións Institucionais e Administración Pública para que instrumente o disposto nesta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de outubro de 2003.
Jaime Pita Varela
Conselleiro da Presidencia, Relacións Institucionais
e Administración Pública
ANEXO I
Fundación Celta de Vigo.
Fundación Pazo Universitario Provincial.
Fundación Universitario de Ferrol.
Fundación Deporte Galego.
Fundación Naútico-Deportiva Rías do Sur.
Fundación Vigo en Deporte.
CONSELLERÍA DE CULTURA, COMUNICACIÓN SOCIAL
E TURISMO
ORDE do 29 de outubro de 2003 pola que se autoriza o inicio de actividades no centro residencial de atención a persoas maiores Concepción Arenal no concello da Coruña.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/11/2003

En virtude do disposto no artigo 29 da Lei 4/1993, do 14 de abril, de servicios sociais, para a creación de centros de servicios sociais propios da Administración autonómica é necesaria unha norma con rango de decreto, sendo necesaria unha orde da consellería competente para o inicio de actividades.
Creado o centro residencial de atención a persoas maiores Concepción Arenal no concello da Coruña, polo Decreto 315/2003, do 3 de xullo, procede autoriza-lo inicio das súas actividades.
Por outra banda, e tendo en conta que a disposición derradeira primeira do antedito decreto autoriza a conselleira de Asuntos Sociais, Emprego e Relacións Laborais para o seu desenvolvemento e execución.
DISPOÑO:
Artigo único.-Autorízase o inicio de actividades e a posta en funcionamento do centro residencial de atención a persoas maiores Concepción Arenal no concello da Coruña.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de outubro de 2003.
Mª José Cimadevila Cea
Conselleira de Asuntos Sociais,
Emprego e Relacións Laborais
ORDE do 12 de decembro de 2003 pola que se fixa o prezo de venda ó público da publicación: Elaboración e control de calidade de fórmulas maxistrais e preparados oficinais. Guías de aplicación.
CONSELLERÍA DE SANIDADE — III. OUTRAS DISPOSICIÓNS — 22/12/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 12 de decembro de 2003.
José María Hernández Cochón
Conselleiro de Sanidade
ANEXO
Elaboración e control de calidade de fórmulas maxistrais e preparados oficinais. Guías de aplicación: 6 euros.
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 20 de novembro de 2003, da Secretaría Xeral da Consellería de Cultura, Comunicación Social e Turismo, pola que se inscribe a Asociación Cultural Mosteiro no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/12/2003

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Mosteiro, con data do 10 de novembro de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Mosteiro quede inscrita no Rexistro de Entidades de Promoción do Camiño de Santiago co número 149.
Santiago de Compostela, 20 de novembro de 2003.
Andrés González Murga
Secretario xeral da Consellería de Cultura,
Comunicación Social e Turismo
DECRETO 440/2003, do 5 de decembro, polo que se acepta a cesión, a título gratuíto, de parte do inmoble coñecido como antigo centro de saúde, situado no termo municipal de Viana do Bolo (Ourense), para a instalación da oficina agraria comarcal.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/12/2003

O Pleno da Corporación Municipal do Concello de Viana do Bolo, reunido en sesión do 20 de marzo de 2000, acordou cederlle á Comunidade Autónoma de Galicia parte do inmoble coñecido como antigo centro de saúde, situado no termo municipal de Viana do Bolo, destinado á instalación da oficina do Servicio de Extensión Agraria.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello Viana do Bolo acordou a cesión, e logo da deliberación do Consello da Xunta de Galicia na súa reunión do día cinco de decembro de dous mil tres,
DISPOÑO:
Artigo 1º
Acéptase a cesión, feita polo Concello de Viana do Bolo, a título gratuíto, dunha superficie construída de douscentos cinco metros cadrados aproximadamente, que se segregará do inmoble coñecido como antigo centro de saúde, situado na rúa María Pita 71, de Viana do Bolo, segundo a delimitación reflectida na planimetría incorporada ó expediente de cesión.
O inmoble no que se integra a superficie cedida figura inscrito no Rexistro da Propiedade no libro 142 de Viana do Bolo, tomo 340, folio 106, predio número 15316.
Artigo 2º
O inmoble cedido destinarase á instalación da oficina agraria comarcal.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade do presente decreto.
Santiago de Compostela, cinco de decembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 441/2003, do 5 de decembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial 9303 Meaño-Dena (concello de Meaño).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 22/12/2003

A Deputación Provincial de Pontevedra, en sesión do día trinta e un de xaneiro de dous mil tres, aprobou o proxecto de estrada provincial 9303 Meaño-Dena e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día doce de novembro de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dez de abril de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación é necesaria para corrixi-la grave perigosidade do actual trazado, xa que na súa maior parte non acada os seis metros de largo, agravándose ademais por ser unha estrada con abundante tráfico ó comunica-los concellos de Meaño e Dena, e servindo tamén de enlace coa vía rápida do Salnés e a súa conexión coa autoestrada A-9.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día cinco de decembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 9303 Meaño-Dena, debendo, se é o caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, cinco de decembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local